El termini de presentació de la notificació és de fins a set dies abans de l'inici de l'activitat si es fa per via electrònica, o de vint dies si es fa presencialment en un registre oficial.
Les activitats d'educació en el lleure tenen les característiques següents:
Un cop acabat el procés de notificació de les dades de l'activitat, la persona que ho fa disposa d'una còpia de la notificació en format electrònic i/o paper amb les dades bàsiques de l'activitat.
Aquesta notificació pot ser exigida durant la realització de l'activitat per qualsevol autoritat degudament acreditada.
D'acord amb l'article 5.2 de la Llei 15/1999, de 13 de desembre, de protecció de dades personals, us comuniquem que les dades que ens faciliteu s'inclouen en el fitxer automatitzat "Notificacions d'activitats d'educació en el lleure realitzades a Catalunya".
La finalitat del fitxer és garantir el coneixement per part de la Direcció General de Joventut de les activitats organitzades per persones físiques o jurídiques, públiques o privades, per tal de verificar, promoure i quantificar el compliment de la normativa vigent i d'informar als ens públics i privats interessats de la seva realització i ubicació en situacions d'emergència.
El dret d'accés, rectificació, cancel·lació i oposició pel que fa a les dades personals facilitades, s'ha d'exercir mitjançant sol·licitud escrita a la persona titular del Servei d'Associacionisme i Educació en el Lleure de la Direcció General de Joventut (c/ de Calàbria, 147, 08015 Barcelona).
Aquestes dades personals es comuniquen, per a l'any natural de realització de l'activitat, als ajuntaments, consells comarcals i departaments de la Generalitat en els supòsits previstos a l'article 21 de la Llei 15/1999, de 13 de desembre, i a l'article 10.6 del Decret 267/2016, de 5 de juliol, i si escau, a les associacions educatives del Consell Nacional de la Joventut de Catalunya.
La Direcció General de Joventut publica l" Anem preparats " que ofereix informacions i recomanacions a l'hora de preparar les activitats d'educació en el lleure i durant la seva realització.
La seva finalitat és garantir un bon nivell qualitatiu en totes les activitats i vetllar tant per la seguretat i la integritat física dels assistents com pel respecte al medi natural i humà que les acull.
Per a més informació: http://jove.cat/notificacions
Per a tramitar correctament la notificació d'activitats d'educació en el lleure de l'estiu 2020, també s'ha d'emplenar i enviar, signada digitalment, una Declaració responsable complementària, on s'indica que l'activitat notificada compleix els requisits específics que estableix el document marc " Criteris generals per a l'organització de les activitats de lleure educatiu 2020 ", aprovat pel PROCICAT.
En el cas que hagueu notificat una activitat separadament per setmanes o quinzenes, no cal que envieu una declaració per a cada període, sinó que podeu fer-ne una pel conjunt de l'activitat, prenent com a referència el número de registre de la primera notificació.
El termini de presentació de la notificació és de fins a set dies abans de l'inici de l'activitat si es fa per via electrònica.
Després de realitzar la notificació, l'entitat interessada visualitza una justificació de la seva presentació amb totes les dades descriptives de l'activitat.
Cal imprimir aquest full i tenir-lo durant la realització de l'activitat, ja que pot ser demanat per qualsevol autoritat degudament acreditada.
Un cop enviades les dades, la Direcció General de Joventut informa l'ajuntament, el consell comarcal, o el Conselh Generau d'Aran, sobre les característiques i la ubicació de l'activitat.
També n'informa als departaments de la Generalitat de Catalunya previstos per actuar en casos d'emergència.
Les entitats poden gestionar les seves notificacions des del cercador de notificacions per a entitats.
Hi poden accedir totes les entitats que ja hagin notificat alguna activitat de lleure i que necessitin consultar-la o modificar-la.
Per accedir-hi, cal identificar-se amb el NIF de l'entitat i el número d'inscripció al Cens d'entitats juvenils o bé, si es tracta d'una entitat no censada, el número d'identificació que proporciona l'aplicació quan es notifica una activitat per primer cop (començat per "NC").
El cercador permet localitzar una activitat concreta o bé una sèrie d'activitats agrupades per entitat.
Es poden consultar les notificacions corresponents a l'any en curs i a l'any anterior, i modificar o anul·lar activitats notificades durant l'any en curs."
Cercador de notificacions per a entitats